**Fadd Nagyközség Önkormányzata képviselő-testületének 13/2019. (IX. 30.) önkormányzati rendelete**

 **az egyes anyakönyvi események engedélyezésének szabályairól és díjairól szóló**

**7/2017. (VI. 30.) önkormányzati rendelet módosításáról**

Fadd Nagyközség Önkormányzatának Képviselő-testülete az anyakönyvi eljárásról szóló 2010. évi I. törvény 96. § a) és b) pontjában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

Fadd Nagyközség Önkormányzata képviselő-testületének az egyes anyakönyvi események engedélyezésének szabályairól és díjairól szóló 7/2017. (VI. 30.) önkormányzati rendelete (a továbbiakban: R.) 7. §-ának (1) bekezdése helyébe az alábbi rendelkezés lép:

„(1) Az anyakönyvvezetőt hivatali munkaidőn kívül történő anyakönyvi eseménynél történő közreműködés esetén - ha a közszolgálati tisztviselőkről szóló törvényben a rendkívüli munkavégzésért meghatározott szabadidő kiadását nem kérte – anyakönyvi eseményként az Önkormányzat részére megfizetett díjból a hivatali munkaidőn túl, de hivatali helyiségben tartott anyakönyvi esemény esetén bruttó 20.000 Ft, a hivatali helyiségen kívül, de hivatali munkaidőben tartott anyakönyvi esemény esetén bruttó 22.000 Ft, a hivatali helyiségen kívül és hivatali munkaidőn túl tartott anyakönyvi esemény esetén bruttó 25.000 Ft díjazás illeti meg.”

**2. §**

A R. 1. mellékletének helyébe jelen rendelet 1. melléklete lép.

**Záró rendelkezések**

**3. §**

Jelen rendelet a kihirdetését követő napon lép hatályba, rendelkezéseit a folyamatban lévő ügyekben is alkalmazni kell.

#  Fülöp János Dr. Percsi Elvira

**polgármester jegyző**

*Kihirdetési záradék:*

A rendelet 2019. szeptember hó 30-án a helyben szokásos módon, a Faddi Polgármesteri Hivatal hirdetőtábláján történő kifüggesztéssel, kihirdetésre került.

 Dr. Percsi Elvira

 jegyző

*1. melléklet a 13/2019. (IX. 30.) önkormányzati rendelethez*

*„1. melléklet a 7/2017. (VI. 30.) önkormányzati rendelethez*

**Az önkormányzat részére fizetendő díjak**

1. Hivatali munkaidőn túl, de hivatali helyiségben történő

anyakönyvi esemény esetén fizetendő díj: 20.000 Ft

1. Hivatali munkaidőben történő, de hivatali helyiségen kívüli

 anyakönyvi esemény esetén fizetendő díj: 22.000 Ft

1. Hivatali munkaidőn túl történő és hivatali helyiségen kívüli

anyakönyvi esemény esetén fizetendő díj: 25.000 Ft”